शाहलॉन समूह के प्रबंध निदेशक धीरज शाह बताते हैं कि पिछले कई महीनों से कच्चे तेल की कीमतें लगातार बढ़ रही हैं। इसके परिणामस्वरूप डीएमटी, पीटीए, एमईजी आदि जैसे पेट्रो रसायनों की कीमतें भी बढ़ रही हैं। यह सूरत स्थित पावरलूम द्वारा बड़े पैमाने पर उपयोग किए जाने वाले पॉलिएस्टर धागे काउत्पादन करने का कच्चा माल है। इसी वजह से, ऐसे समय में कि जब मंद मांग का सीजन शुरू हो चुका है, तब बुनकरों ने उत्पादन में कटौती करने का फैसला किया है। पावरलूम की एक और समस्या है। हालिया बैठक में लिए गए एक निर्णय के अनुसार इसके संबंध में वित्त मंत्रालय को अवगत कराया जाएगा। कृत्रिम कपड़े पर पांच प्रतिशत जीएसटी लगता है, लेकिन धागे पर 12 प्रतिशत जीएसटी लगता है। इसका मतलब यह है कि कपड़ा बेचते समय वे धागे के लिए किए गए भुगतान पर पूरे जीएसटी का दावा नहीं कर सकेंगे।